               COMISIA EUROPEANĂ
            Bruxelles, 6.9.2019
            COM(2019) 411 final
            2019/0192(COD)
            Propunere de
            DECIZIE A PARLAMENTULUI EUROPEAN ŞI A CONSILIULUI
            de acordare a unei noi asistențe macrofinanciare pentru Regatul Hașemit al Iordaniei
            {SWD(2019) 324 final}

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  În ultimii ani, economia Iordaniei a fost afectată semnificativ de tulburările regionale, în special din țările vecine Irak și Siria. Această instabilitate regională a avut un puternic impact negativ asupra veniturilor externe și a exercitat o presiune asupra finanțelor publice. Scăderea turismului și a intrărilor de investiții străine directe (ISD), blocarea rutelor comerciale timp de opt ani și întreruperile repetate ale fluxului de gaze naturale din Egipt, care au obligat Iordania să înlocuiască importurile de gaze din Egipt cu combustibili mai scumpi pentru a produce energie electrică, au frânat creșterea și au afectat poziția externă și bugetară a Iordaniei.

                  Conflictul din Siria a afectat Iordania nu numai prin perturbarea schimburilor comerciale cu și prin Siria, ci și prin intrarea unui flux de aproximativ 1,3 milioane de refugiați sirieni (conform estimărilor autorităților iordaniene), dintre care 660 330 sunt înregistrați la Înaltul Comisariat al Națiunilor Unite pentru Refugiați - UNHCR (date înregistrate la 4 august 2019). Acest flux mare de refugiați sirieni în Iordania a sporit presiunea asupra poziției bugetare, a serviciilor publice și a infrastructurii Iordaniei.

                  Reacția politică adecvată în mare măsură și sprijinul internațional la scară largă au ajutat țara să își mențină stabilitatea macroeconomică și au împiedicat declinul economic. Cu toate acestea, economia Iordaniei rămâne vulnerabilă în fața șocurilor externe. Rata reală de creștere a scăzut la 1,9 % în 2018, fiind cea mai mică rată înregistrată din 1996. Șomajul a sărit la 19 % la începutul anului 2019, în timp ce ISD a scăzut dramatic. În pofida eforturilor depuse, consolidarea bugetară nu a fost susținută în ritmul programat inițial, ca urmare a unei creșteri mai mici decât se preconizase, ceea ce a condus la diminuarea veniturilor fiscale și la pierderi înregistrate de societatea furnizoare de energie electrică, generate de absența unor tarife care să reflecte costurile. Datoria publică a scăzut într-o foarte mică măsură, iar Iordania rămâne dependentă de ajutorul extern. Într-adevăr, Iordania continuă să se confrunte cu nevoi considerabile de finanțare externă, inclusiv cu obligații de plată la euro-obligațiuni și la alte împrumuturi de pe piața externă, cu scadență în perioada 2020-2022. În acest context, sprijinul continuu oferit de partenerii internaționali ai Iordaniei rămâne esențial.

                  În august 2016, Iordania și Fondul Monetar Internațional (FMI) au convenit asupra unui mecanism de finanțare extinsă (MFE) pe trei ani, în valoare de 723 de milioane USD (150 % din cotă), care a fost extins recent până în martie 2020. Acest program a urmat unui acord stand-by de trei ani, în valoare de 2 miliarde USD (800 % din cotă), convenit în august 2012 și finalizat în august 2015. Programele FMI au fost completate de două programe de asistență macrofinanciară (AMF): AMF-I, pentru împrumuturi în valoare de 180 de milioane EUR, care a fost adoptat de colegiuitori în decembrie 2013 și finalizat în octombrie 2015; și AMF-II, pentru împrumuturi în valoare de 200 de milioane EUR, care a fost adoptat de colegiutori în decembrie 2016 și finalizat în iulie 2019.

                  Programele AMF au făcut parte dintr-un efort mai larg al UE și al altor donatori internaționali, convenit în cadrul conferinței „Sprijin pentru Siria și pentru regiune”, care a avut loc la Londra în februarie 2016, pentru a ajuta Iordania și alte țări din regiune să diminueze impactul economic și social generat de conflictele regionale și de prezența unui număr mare de refugiați sirieni. Angajamentul internațional față de Iordania a fost confirmat în mai multe ocazii ulterioare, în special în cadrul Conferinței de la Bruxelles privind sprijinirea viitorului Siriei, din aprilie 2017, al Consiliului de asociere UE-Iordania, din iulie 2017, și al Conferinței Bruxelles-II privind sprijinirea viitorului Siriei, din aprilie 2018. În cadrul conferinței „Inițiativa de la Londra”, care a avut loc în februarie 2019, și la Conferința Bruxelles-III, desfășurată în martie 2019, comunitatea internațională și regională a donatorilor, inclusiv UE, și-au reconfirmat intențiile de a sprijini eforturile Iordaniei de a menține stabilitatea macroeconomică și de a lărgi perspectivele de creștere.

                  La 11 iulie 2019, Iordania a adresat Comisiei Europene o solicitare oficială pentru asistență macrofinanciară suplimentară din partea UE în valoare de 500 de milioane EUR în trei tranșe, astfel cum s-a anticipat în cadrul Consiliului de asociere UE-Iordania, organizat la Luxemburg la 26 iunie 2019. Asistența va contribui la acoperirea nevoilor de finanțare externă ale țării și va sprijini punerea în aplicare a reformelor.

                  Ținând cont de această cerere și de situația economică din Iordania, în special de apariția unor nevoi de finanțare externă suplimentare, Comisia Europeană prezintă Parlamentului European și Consiliului o propunere privind furnizarea de asistență macrofinanciară (AMF) suplimentară Iordaniei, pe baza articolului 212 din TFUE, în valoare de până la 500 de milioane EUR, sub formă de împrumuturi pe termen mediu și lung, în trei tranșe.

                  Obiectivul AMF propuse este să ajute Iordania să-și acopere o parte din nevoile de finanțare externă suplimentare în perioada 2020-2021, reducând vulnerabilitățile pe termen scurt ale economiei la nivel bugetar și la nivelul balanței de plăți și contribuind, de asemenea, la sustenabilitatea datoriei. În plus, asistența UE ar oferi stimulente pentru a intensifica eforturile de reformă ale Iordaniei prin intermediul unui memorandum de înțelegere, care urmează a fi convenit cu autoritățile iordaniene și care să stabilească un pachet adecvat de măsuri în sprijinul ajustării economice și al reformelor structurale. Aceste condiții de politică ar fi în concordanță cu angajamentele de reformă asumate de Iordania în contextul priorităților Parteneriatului UE-Iordania și al altor instrumente de sprijin ale UE, precum și al programelor de ajustare convenite cu FMI și Banca Mondială și al matricei de reformă și creștere pe cinci ani prezentată la conferința „Inițiativa de la Londra”, din februarie 2019.

                  Astfel cum se precizează în detaliu în documentul de lucru al serviciilor Comisiei care însoțește prezenta propunere și plecând, printre altele, de la evaluarea situației politice, efectuată de Comisie împreună cu Serviciul European de Acțiune Externă (SEAE), Comisia consideră că existența unui deficit de finanțare externă în Iordania, combinată cu cooperarea acestei țări cu FMI în cadrul unui program de plăți, garantează o operațiune AMF din punct de vedere economic și că sunt îndeplinite condițiile politice prealabile pentru operațiunea AMF propusă.

                  Contextul general

                  Economia Iordaniei a fost afectată în special de conflictul din Siria, izbucnit în 2011. După o perioadă de creștere robustă, cu o rată medie de 6,2 % în perioada 2001-2010, creșterea PIB-ului Iordaniei a scăzut la o medie de 2,4 % în perioada 2011-2018. Deși încetinirea creșterii economice a reflectat deficiențele macroeconomice și structurale de lungă durată ale Iordaniei, ea a fost determinată în mare măsură de o serie de șocuri externe, inclusiv de perturbarea rutelor și a piețelor de export critice ca urmare a conflictelor regionale prelungite, de scăderea accentuată a ISD, de găzduirea unui număr mare de refugiați sirieni (1,3 milioane, conform estimărilor autorităților iordaniene, din care 660 330 sunt înregistrați la UNHCR) și de creșterea prețului petrolului și a costurilor îndatorării, care reflectă creșterea ratelor Rezervei Federale.

                  Slăbirea activității economice a continuat în 2018, având în vedere încetinirea creșterii reale a PIB-ului la 1,9 % în 2018 (de la 2,1 % în 2017), reprezentând cea mai mică rată de extindere din 1996. În mod pozitiv, fluxurile turistice și exporturile s-au redresat într-o oarecare măsură și două treceri de la frontiera cu Irak și cu Siria au fost redeschise în 2018. În al patrulea trimestru al anului 2018, au fost reluate și importurile de gaze din Egipt la costuri reduse. Totuși, aceste evoluții nu s-au manifestat încă în cifre care reflectă creșterea: în primul trimestru al anului 2019, PIB-ul real a crescut cu 2 %, în esență fiind neschimbat în comparație cu ritmul ultimilor ani.

                  În acest context, șomajul a crescut la 19 % în primul trimestru al anului 2019, de la 18,4 % în anul precedent, marcând o tendință ascendentă semnificativă din 2014, când s-a situat la 12,9 %. Șomajul în rândul tinerilor (38,5 %) și al femeilor (28,9 %) rămâne ridicat, în comparație cu șomajul în rândul bărbaților (16,4 %).

                  Inflația a crescut la 4,5 % în 2018 (de la 3,3 % la sfârșitul anului 2017), ceea ce reflectă creșterea prețului petrolului în mare parte a anului 2018 și creșterea impozitului general pe vânzări pentru diverse produse de bază, care a fost adoptată în ianuarie. Cu toate acestea, în primele patru luni ale anului 2019, inflația s-a redus la 0,6 %, deoarece efectul creșterii impozitului s-a estompat. Banca Centrală a Iordaniei a majorat taxa de rescont în șapte etape, de la 3,75 % la 5,75 % în perioada februarie 2017-decembrie 2018. Acest fapt reflectă, în mare măsură, creșterea ratelor de către Rezerva Federală (Fed), având în vedere cursul de schimb fix al dinarului iordanian în raport cu dolarul american. Ciclul de înăsprire a coincis cu o creștere treptată, dar moderată a inflației, astfel cum s-a menționat anterior. În iunie 2019, taxa de rescont a rămas neschimbată (la 5,75 %) având în vedere scăderea inflației, iar presiunile externe asupra ratei de schimb, care au persistat în 2018, au fost reduse. Cu toate acestea, în contextul celei de a doua revizuiri a programului FMI, autoritățile și-au exprimat disponibilitatea de a consolida politica monetară, dacă este necesar, pentru a asigura îndeplinirea obiectivelor legate de rezerve.

                  În ultimii ani, Iordania a înregistrat progrese semnificative în consolidarea finanțelor publice, dar, având în vedere caracterul modest al creșterii și lipsa unor progrese în abordarea pierderilor înregistrate de furnizorii publici de energie electrică și apă, aceste progrese nu au putut fi menținute în 2018. Deficitul bugetar global (inclusiv granturile) a crescut la 3,3 % din PIB în 2018, de la 2,2 % din PIB în 2017. Deficitul combinat al sectorului public - un indicator fiscal care ia în considerare soldul NEPCO (furnizorul public de energie electrică) și al WAJ (Autoritatea pentru apă a Iordaniei) a sărit la 4,3 % din PIB în 2018, de la 2,9 % din PIB în 2017, reflectând creșterea costului petrolului asociată cu absența unor tarife care să reflecte costurile în sectorul energiei electrice și al apei, ceea ce încurajează consumul excesiv. Pentru anul 2019, programul FMI prevede reducerea deficitului bugetar și al deficitului combinat al sectorului public la 2,3 % și, respectiv, la 2,6 %. În primele patru luni ale anului 2019, deficitul fiscal s-a redus la 3 % din PIB, de la 3,8 % din PIB în anul precedent. Cu toate acestea, veniturile fiscale au scăzut cu 1,4 % față de anul precedent, fapt care constituie un motiv de îngrijorare în ceea ce privește execuția bugetară până la sfârșitul anului 2019.

                  La sfârșitul lunii martie 2019, datoria publică brută totală s-a menținut la 94,4 % din PIB, rămânând practic neschimbată față de sfârșitul anului 2018. Datoria publică externă s-a ridicat la 39,4 % din PIB, din care 72 % a fost exprimată în USD, în raport cu care dinarul iordanian are un regim de curs de schimb fix. Deși nivelul ridicat al datoriei publice constituie o sursă de vulnerabilitate, FMI consideră că acesta este sustenabil, cu condiția ca țara să continue să contribuie la ajustarea fiscală și la reformele de îmbunătățire a creșterii, iar comunitatea donatorilor internaționali și regionali să continuă să ofere sprijin semnificativ Iordaniei, în special sub formă de granturi și de finanțare în condiții avantajoase.

                  În ceea ce privește sectorul extern, deficitul de cont curent al Iordaniei s-a redus în 2018 la 2,9 miliarde USD sau 7 % din PIB (10,3 % fără granturi) de la 10,5 % din PIB în aceeași perioadă din 2017. Această situație a fost determinată de o creștere moderată a exporturilor de bunuri (care a crescut cu 3,4 % în termeni valorici), în timp ce importurile de bunuri au scăzut (cu 1,3% în termeni valorici). În primul trimestru al anului 2019, exporturile de bunuri au avut o evoluție și mai puternică, înregistrând o creștere de 9,3 % în termeni valorici, în timp ce importurile de bunuri au scăzut cu 3,2 % în termeni valorici. În aceeași perioadă, veniturile obținute din turism au crescut cu 6,1 % față de anul precedent, în timp ce remiterile au crescut doar într-o măsură nesemnificativă.

                  Investițiile directe străine (ISD) au scăzut la 959 de milioane USD în 2018 (2,2 % din PIB), în scădere cu 52 % în dolari americani față de 2017. Acestea au fost cele mai mici intrări nete de ISD din 2003. Această tendință descendentă este în concordanță cu diminuarea pe termen lung a ISD (ca pondere din PIB) înregistrată după izbucnirea conflictul sirian: de la o medie de 12,7 % în perioada 2005-2010 la 4,5 % în perioada 2011-2018. Conflictul regional, care a blocat rutele comerciale timp de opt ani, încetinirea economică în țările din Golf, care reprezentau investitorii majori ai Iordaniei, dar și deficiențele structurale ale țării, precum piețele rigide ale forței de muncă, constrângerile pentru investitorii străini și costurile ridicate aferente desfășurării unei activități economice, au contribuit la reducerea intrărilor de ISD.

                  Reducerea ISD și scăderea nivelului împrumuturilor publice, de la aproximativ 1 miliard USD în 2017 la mai puțin de 500 de milioane USD în 2018, au condus la presiuni suplimentare asupra contului de capital și financiar. Aceste presiuni au contribuit la o scădere considerabilă a activelor externe nete ale băncilor comerciale (cu aproximativ 900 de milioane USD) în 2018, cauzată parțial de politica monetară mai strictă în țările învecinate și de instabilitatea politică din Iordania la jumătatea anului 2018 (când fostul prim-ministru Mulki a demisionat ca răspuns la nemulțumirile publice, în special în ceea ce privește planurile de reformă fiscală). În schimb, o intrare netă mică, de 41 de milioane USD, în portofolii private de titluri în 2018 (comparativ cu o ieșire netă mare în 2017), precum și o creștere considerabilă cu aproximativ 600 de milioane USD în alte investiții au susținut contul de capital și financiar în 2018.

                  Nivelul actual al rezervelor - care se ridica la 13,2 miliarde USD (sau 7,1 luni de importuri) la sfârșitul lunii aprilie 2019 - ar trebui să crească pentru a spori reziliența țării la factorii menționați mai sus. Acest lucru este deosebit de important, având în vedere vulnerabilitatea poziției externe, riscurile mari cauzate de conflictele regionale sau de tensiunile geopolitice, cursul de schimb fix și expunerea la șocurile generate de prețul petrolului.

                  În pofida evoluțiilor favorabile din domeniul exportului și al turismului, continuă să persiste o serie de vulnerabilități macroeconomice. Țara continuă să funcționeze într-un mediu economic dificil, afectat de conflictul regional prelungit, de găzduirea refugiaților sirieni, de întreruperea sau redresarea lentă a piețelor de export critice și de scăderea semnificativă a ISD. Drept urmare, creșterea economică s-a menținut la niveluri foarte scăzute, insuficiente pentru a reduce nivelul ridicat al ratei șomajului. Astfel cum s-a întâmplat în 2018, ritmul viitoarei ajustări fiscale ar putea fi mai lent decât cel prevăzut în cazul în care creșterea va încetini în continuare și Iordania nu reușește să mobilizeze veniturile fiscale prin combaterea evaziunii fiscale și prin consolidarea capacității administrațiilor fiscale. Același lucru s-ar putea întâmpla dacă Iordania nu reușește să restructureze eficient întreprinderile deținute de stat (energie electrică și apă) care generează pierderi, care se adaugă la deficitul public. În plus față de riscurile menționate anterior, costurile îndatorării aferente euro-obligațiunilor sunt mai mari în comparație cu costurile euro-obligațiunilor Iordaniei care vor ajunge la scadență în următorii ani (multe dintre ele fiind garantate de SUA), ceea ce face ca reînnoirea obligațiunilor să fie mai costisitoare. Din motivele menționate mai sus, proiecția actuală pentru scăderea datoriei publice la 83,7 % până în 2024 rămâne fragilă și depinde de succesul ajustării fiscale și al reformelor de îmbunătățire a creșterii pe care autoritățile s-au angajat să le realizeze, precum și de capacitatea lor de a continua să atragă donatori importanți și finanțare pe piață. Rezervele rămân sub standardele de adecvare ale FMI și ar putea fi supuse unor noi presiuni în perioada 2020-2021, când Iordania ar urma să efectueze plăți în valoare de aproximativ 3,1 miliarde USD (dobândă și principal) aferente datoriilor externe suverane și euro-obligațiunilor. În acest context, reaprovizionarea suplimentară a rezervelor internaționale ale Iordaniei pare a fi necesară, iar AMF suplimentară a UE ar putea sprijini în mod util acest efort, atât direct (prin plăți), cât și indirect (ca factor catalizator al aporturilor de capital privat și prin instaurarea încrederii în moneda locală).

                  În concluzie, economia Iordaniei rămâne fragilă, cu nevoi substanțiale de finanțare externă și expusă la o serie de vulnerabilități. În acest context, rămâne esențial ca FMI și partenerii internaționali ai Iordaniei, inclusiv UE, să acorde în continuare sprijin acestei țări.

               •Coerența cu dispozițiile existente în domeniul de politică

                  Asistența macrofinanciară a fost acordată Iordaniei în temeiul a două decizii separate:

               –Decizia nr. 1351/2013/UE a Parlamentului European și a Consiliului din 11 decembrie 2013 privind acordarea de asistență macrofinanciară pentru Regatul Hașemit al Iordaniei
                  1

               –Decizia (UE) 2016/2371 a Parlamentului European și a Consiliului din 14 decembrie 2016 de acordare a unei noi asistențe macrofinanciare pentru Regatul Hașemit al Iordaniei
                  2

                  Întrucât ambele operațiuni au fost plătite integral, este necesară o nouă decizie înainte ca asistența macrofinanciară a UE să poată fi acordată Iordaniei în continuare.

               •Coerența cu alte domenii de politică ale Uniunii

                  AMF propusă este coerentă cu angajamentul UE de a sprijini situația economică și politică a Iordaniei. Ea este în concordanță cu principiile care guvernează utilizarea instrumentului de asistență macrofinanciară, inclusiv cu caracterul său excepțional, principiile privind condițiile politice prealabile, complementaritatea, condiționalitatea și disciplina financiară.

                  Propunerea de asistență macrofinanciară este în conformitate cu obiectivele politicii europene de vecinătate (PEV). Ea contribuie la sprijinirea obiectivelor Uniunii Europene care vizează stabilitatea și dezvoltarea economică în Iordania și, mai pe larg, reziliența în vecinătatea sudică a Europei. Sprijinind eforturile autorităților de a institui un cadru macroeconomic stabil și de a pune în aplicare reforme structurale ambițioase, operațiunea propusă îmbunătățește valoarea adăugată a implicării globale a UE în Iordania. De asemenea, aceasta ameliorează eficacitatea altor forme de asistență financiară acordată de UE acestei țări, cum ar fi operațiunile de sprijin bugetar și granturile disponibile prin intermediul instrumentelor financiare externe în contextul actualului cadru financiar multianual 2014-2020. AMF propusă va face, de asemenea, parte integrantă din sprijinul internațional global acordat Iordaniei, inclusiv ca răspuns la criza din Siria, și va continua să completeze asistența oferită de alți donatori bilaterali și multilaterali.

                  Iordania este un partener-cheie pentru UE, având în vedere rolul important pe care îl joacă în promovarea stabilității și a toleranței interconfesionale în Orientul Mijlociu, dar și ospitalitatea pe care continuă să o acorde celor 1,3 milioane de sirieni (dintre care 660 330 sunt înregistrați la UNHCR). Între UE și Iordania s-a stabilit un parteneriat solid în numeroase sectoare și s-au creat legături prin intermediul unui acord de asociere care a intrat în vigoare în mai 2002. În conformitate cu politica europeană de vecinătate revizuită, UE și Iordania au adoptat în 2016 prioritățile Parteneriatului UE-Iordania (care includeau la acel moment Pactul UE-Iordania). În decembrie 2018, prioritățile Parteneriatului UE-Iordania au fost prelungite cu încă doi ani, pentru a se acoperi anii 2016-2020.

                  Cooperarea în cadrul priorităților parteneriatului este structurată în jurul a trei obiective care se consolidează reciproc: i) stabilitatea macroeconomică și creșterea durabilă și bazată pe cunoaștere; ii) consolidarea guvernanței democratice, a statului de drept și a drepturilor omului; și iii) stabilitatea și securitatea regională, inclusiv combaterea terorismului. De asemenea, se urmărește cooperarea privind aspectele transversale, cum ar fi migrația și mobilitatea, precum și incluziunea economică, socială și politică a grupurilor vulnerabile, inclusiv a tinerilor și a femeilor.

                  Relațiile comerciale dintre UE și Iordania sunt reglementate prin Acordul de asociere. Acest acord a instituit o zonă de liber schimb care facilitează comerțul bilateral cu mărfuri între UE și Iordania. În iulie 2016, UE și Iordania au convenit să flexibilizeze regulile de origine utilizate de exportatorii iordanieni în schimburile lor comerciale cu UE. Ambele părți au revizuit și îmbunătățit această inițiativă în decembrie 2018. UE este principalul partener comercial al Iordaniei, generând 17,1 % (în termeni valorici) din comerțul total al Iordaniei în 2018. Exporturile iordaniene către UE s-au ridicat la 300 de milioane EUR în 2018, în timp ce importurile din UE s-au ridicat la 3,6 miliarde EUR (în termeni valorici).

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic al prezentei propuneri este articolul 212 din TFUE.

               •Subsidiaritatea (în cazul competențelor neexclusive)

               Principiul subsidiarității este respectat deoarece obiectivele restaurării stabilității macroeconomice pe termen scurt a Iordaniei nu pot fi îndeplinite în mod suficient de către statele membre și de aceea ele pot fi realizate mai bine de către Uniunea Europeană. Motivele principale sunt constrângerile bugetare existente la nivel național și nevoia unei coordonări strânse între donatori pentru a maximiza amploarea și eficiența asistenței.

               •Proporționalitatea

               Propunerea respectă principiul proporționalității: ea se limitează la minimul necesar pentru a atinge obiectivul stabilității macroeconomice pe termen scurt și nu depășește ceea ce este necesar în acest scop.

               Așa cum a constatat Comisia pe baza estimărilor făcute de FMI în contextul mecanismului de finanțare extinsă, valoarea asistenței corespunde unui procent de aproximativ 9,7 % din necesarul rezidual de finanțare estimat pentru perioada 2020-2021. Acest angajament semnificativ este justificat de: importanța politică a Iordaniei pentru stabilitatea din vecinătatea Uniunii Europene; asocierea politică și integrarea economică a țării cu UE, conform celor stipulate în Acordul de asociere dintre cele două părți, care a intrat în vigoare la 1 mai 2002; precum și de situația dificilă cu care continuă să se confrunte Iordania, în special ca urmare a conflictelor din Siria și din Irak și a prezenței unui număr mare de sirieni în țară.

               •Alegerea instrumentului

               Finanțarea de proiecte sau asistența tehnică nu ar fi o soluție adecvată pentru abordarea obiectivelor macroeconomice. Principala valoare adăugată a asistenței macrofinanciare comparativ cu alte instrumente ale UE ar fi reducerea constrângerii financiare externe într-un mod rapid și contribuția la crearea unui cadru macroeconomic stabil, inclusiv prin promovarea unei balanțe de plăți și a unei situații bugetare sustenabile, precum și a unui cadru adecvat pentru reformele structurale. Prin contribuția la instituirea unui cadru adecvat pentru politicile macroeconomice și structurale, AMF poate spori eficacitatea acțiunilor finanțate în Iordania prin alte instrumente financiare ale UE, cu aplicare mai restrânsă.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Propunerea Comisiei privind AMF se bazează pe învățămintele desprinse din evaluările ex post efectuate asupra operațiunilor anterioare desfășurate în vecinătatea UE, în special pe evaluarea ex post a operațiunii AMF-I care a vizat Iordania în 2015, care a fost reglementată de Decizia nr. 1351/2013/UE a Parlamentului European și a Consiliului din 11 decembrie 2013
                     3
                  .

                  Concluzia acestei evaluări ex post
                     4
                   a fost că programul AMF-I și-a îndeplinit obiectivele. Conceperea programului a fost relevantă în raport cu provocările economice cu care se confruntă Iordania, acesta contribuind substanțial la stabilizarea efectivă a poziției financiare externe și fiscale a Iordaniei. Programul a generat o valoare adăugată semnificativă pentru UE, având în vedere că a susținut stabilitatea macroeconomică într-o țară parteneră învecinată și a atenuat impactul crizei refugiaților. El a fost conceput și pus în aplicare în concordanță cu alte politici sau instrumente ale UE. De asemenea, programul a avut un impact social pozitiv și a avut o contribuție importantă la sustenabilitatea datoriei publice prin faptul că a oferit condiții de finanțare extrem de favorabile.

               •Consultări cu părțile interesate

               Cu ocazia elaborării prezentei propuneri de asistență macrofinanciară, serviciile Comisiei au contactat în mod regulat autoritățile iordaniene, pentru a promova asumarea de către Iordania a responsabilității în privința programului. În plus, dat fiind că asistența macrofinanciară este acordată ca parte integrantă a sprijinului internațional pentru stabilizarea economică a Iordaniei, Comisia s-a consultat totodată cu parteneri internaționali ai Iordaniei, cum ar fi Fondul Monetar Internațional și Banca Mondială, care sprijină această țară prin programe financiare de mare amploare.

               •Obținerea și utilizarea expertizei

               O evaluare operațională pentru verificarea calității și a fiabilității circuitelor financiare și a procedurilor administrative din sectorul public al Iordaniei a fost efectuată de către Comisie cu ajutorul unor experți externi, raportul final fiind pregătit în septembrie 2016. Se prevede efectuarea unei noi evaluări operaționale în primul trimestru al anului 2020, pentru a reflecta evoluțiile recente.

               •Evaluarea impactului

               Asistența macrofinanciară a UE este un instrument de urgență cu caracter excepțional care vizează remedierea unor dificultăți grave cu care se confruntă țările terțe la nivelul balanței de plăți. Prin urmare, prezenta propunere AMF este scutită de obligația efectuării unei evaluări a impactului în conformitate cu orientările Comisiei privind o mai bună legiferare [SWD(2015) 111 final], deoarece există imperativul politic de a face progrese rapide în actuala situație de urgență care necesită un răspuns prompt.

               AMF va contribui la ameliorarea nevoilor de finanțare pe termen scurt ale Iordaniei. Programul de ajustare și reformă economică aferent, bazat pe matricea de creștere și reformă pe cinci ani a guvernului iordanian, va contribui la crearea unui cadru macroeconomic stabil și la punerea în aplicare a unor reforme structurale ambițioase, care vor lărgi perspectivele legate de creștere și de crearea de locuri de muncă. De asemenea, finanțarea AMF va ajuta țara beneficiară să realizeze ajustarea economică necesară într-un mod mai puțin dur și abrupt, în comparație cu scenariul alternativ în care asistența financiară externă nu este inclusă. Astfel, aceasta contribuie la atenuarea impactului social al ajustării și la prevenirea efectelor adverse ale crizei prin care trece țara. Prin furnizarea de finanțare pe termen lung în condiții deosebit de avantajoase și prin sprijinirea reformelor, programul AMF va contribui la realizarea în continuare a ajustării fiscale, la creșterea sustenabilității datoriei Iordaniei și la crearea spațiului fiscal indispensabil pentru menținerea cheltuielilor sociale necesare în condițiile presiunilor economice și sociale persistente generate de contextul regional dificil, inclusiv de prezența a aproximativ 1,3 milioane de sirieni conform estimărilor autorităților iordaniene (din care 660 330 au fost înregistrați la UNHCR în august 2019). În plus, prin condițiile de politică specifice, AMF ajută la stabilirea condițiilor pentru o creștere mai echilibrată, mai durabilă și mai incluzivă, care să asigure o protecție socială adecvată.

               4.IMPLICAȚIILE BUGETARE

               Asistența preconizată ar fi furnizată sub formă de împrumuturi și ar trebui să fie finanțată prin operațiuni de luare de împrumut pe care Comisia le va desfășura în numele UE. Costurile bugetare ale asistenței vor corespunde provizionării, la o rată de 9 %, a sumelor vărsate la Fondul de garantare pentru acțiunile externe ale UE, de la linia bugetară 01 03 06 („Provizionarea Fondului de garantare”)
                  5
               .

               Presupunând că primele două tranșe ale împrumutului vor fi plătite în 2020 și că vor avea o valoare totală de 300 de milioane EUR, iar cea de-a doua tranșă va fi plătită în 2021 și va avea o valoare de 200 de milioane EUR, și în conformitate cu normele care reglementează mecanismul Fondului de garantare, valorile corespunzătoare provizionării vor fi incluse în bugetul pentru 2022 (27 de milioane EUR) și în bugetul pentru 2023 (18 milioane EUR).

               Comisia consideră că impactul bugetar al operațiunii AMF propuse pentru Iordania poate fi inclus în propunerea Comisiei pentru următorul CFM.

               5.ALTE ELEMENTE

               •Planuri de punere în aplicare și modalități de monitorizare, evaluare și raportare

               Uniunea Europeană pune la dispoziția Iordaniei o asistență macrofinanciară în valoare totală de până la 500 de milioane EUR, acordată sub forma unor împrumuturi pe termen mediu și lung, care va contribui la acoperirea nevoilor de finanțare externă reziduale ale Iordaniei în 2020-2021. Asistența este planificată a fi pusă la dispoziție în trei tranșe de împrumut. Plata primei tranșe este prevăzută să aibă loc aproape de luna iunie 2020. A doua și a treia tranșă ar putea fi plătite în al patrulea trimestru al anului 2020 și în al doilea trimestru al anului 2021, cu condiția ca măsurile de politică aferente fiecărei tranșe să fie puse în aplicare în timp util.

               Asistența va fi gestionată de Comisie. Sunt aplicabile dispoziții specifice privind prevenirea fraudei și a altor nereguli, în conformitate cu Regulamentul financiar.

               Comisia și autoritățile iordaniene vor conveni un memorandum de înțelegere care va stabili măsurile de reformă structurală asociate operațiunii de asistență macrofinanciară propusă, inclusiv aspectele legate de calendarul și derularea evenimentelor. În plus, așa cum se întâmplă de regulă în cazul asistenței macrofinanciare, plățile vor fi condiționate, printre altele, de rezultatul satisfăcător al analizelor efectuate în cadrul programului FMI și de utilizarea în continuare de către Iordania a fondurilor FMI.

               Propunerea include o clauză de limitare în timp. Asistența macrofinanciară propusă urmează să fie pusă la dispoziție pentru o perioadă de doi ani și jumătate, începând din prima zi după intrarea în vigoare a memorandumului de înțelegere.

               Comisia va raporta anual Parlamentului European și Consiliului cu privire la punerea în aplicare a prezentei decizii în anul precedent. În plus, îndeplinirea obiectivelor asistenței va fi evaluată de Comisie, inclusiv în contextul unei evaluări ex post pe care Comisia o prezintă Parlamentului European și Consiliului în termen de cel mult doi ani de la expirarea perioadei de disponibilitate a asistenței.

               Textul acestei propuneri este în concordanță cu textul deciziilor anterioare privind AMF, astfel cum a fost aprobat de Parlamentul European și de Consiliu în ultimii ani.

               2019/0192 (COD)

               Propunere de

               DECIZIE A PARLAMENTULUI EUROPEAN ŞI A CONSILIULUI

               de acordare a unei noi asistențe macrofinanciare pentru Regatul Hașemit al Iordaniei

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 212 alineatul (2),

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               hotărând în conformitate cu procedura legislativă ordinară,

               întrucât:

               (1)Relațiile dintre Uniunea Europeană (denumită în continuare „Uniunea”) și Regatul Hașemit al Iordaniei (denumit în continuare „Iordania”) se dezvoltă în cadrul politicii europene de vecinătate (PEV). Iordania a semnat un acord de asociere cu Uniunea la 24 noiembrie 1997, care a intrat în vigoare la 1 mai 2002. În temeiul acordului de asociere, Uniunea și Iordania au instituit treptat o zonă de liber schimb pe parcursul unei perioade de tranziție de 12 ani. În plus, în 2007 a intrat în vigoare un acord privind liberalizarea în continuare a schimburilor comerciale cu produse agricole. În 2010, cele două părți au convenit asupra unui statut de parteneriat avansat, care implică extinderea perimetrului cooperării. La 1 iulie 2011, a intrat în vigoare un protocol privind mecanismele de soluționare a litigiilor pentru comerțul dintre UE și Iordania, care fusese parafat în decembrie 2009. Dialogul politic bilateral și cooperarea economică au fost dezvoltate în continuare în cadrul Acordului de asociere, al priorităților Parteneriatului UE-Iordania și al cadrului unic de sprijin adoptat pentru perioada 2017-2020.

               (2)Începând cu anul 2011, Iordania a lansat o serie de reforme politice în vederea consolidării democrației parlamentare și a statului de drept. Au fost instituite o curte constituțională și o comisie electorală independentă, iar parlamentul iordanian a adoptat o serie de legi importante, inclusiv legea electorală și legea partidelor politice, precum și legi privind descentralizarea și municipalitățile. Au fost adoptate îmbunătățiri legislative în ceea ce privește independența sistemului judiciar și drepturile femeilor.

               (3)Economia Iordaniei este afectată semnificativ de conflictele prelungite, în special din țările vecine Irak și Siria. Această instabilitate regională a avut un puternic impact negativ asupra veniturilor externe și a exercitat o presiune asupra finanțelor publice. Turismul și intrările de investiții străine directe au fost afectate negativ, iar rutele comerciale au rămas blocate timp îndelungat. Pe de altă parte, fluxul de gaze naturale din Egipt a fost perturbat timp de câțiva ani, ceea ce a condus la necesitatea de a procura energie din surse alternative la costuri mai mari. În plus, economia Iordaniei a fost afectată de un flux masiv de refugiați sirieni, care a sporit presiunea asupra poziției sale bugetare, a serviciilor publice și a infrastructurii.

               (4)În august 2016, autoritățile iordaniene și FMI au convenit asupra unui al doilea program de ajustare economică susținut de un mecanism de finanțare extinsă cu o durată de trei ani (MFE), în valoare de 723 de miliarde USD, care a urmat unui acord stand-by de trei ani în valoare de 2 miliarde USD, derulat din 2012 până în 2015. În mai 2019, programul MFE a fost prelungit până în martie 2020.

               (5)În decembrie 2016, Uniunea a adoptat
                  6
                un al doilea program de asistență macrofinanciară (AMF-II), în valoare de 200 de milioane EUR sub formă de împrumuturi, ca răspuns la o solicitare a Iordaniei din martie 2016 și ca urmare a finalizării primului program AMF în valoare de 180 de milioane EUR, pus în aplicare în 2015. AMF-II a rezultat ca urmare a angajamentului exprimat în cadrul conferinței „Sprijin pentru Siria și pentru regiune”, care a avut loc la Londra la 4 februarie 2016, ocazie cu care Uniunea s-a angajat să acorde sprijin financiar în valoare de 2,39 miliarde EUR în perioada 2016-2017 pentru țările cele mai afectate de criza refugiaților, inclusiv Iordania. Memorandumul de înțelegere care definește condițiile de politică aferente AMF-II a intrat în vigoare la 19 septembrie 2017. Prima tranșă a AMF-II a fost eliberată la 17 octombrie 2017, iar cea de a doua la 21 iunie 2019, în urma punerii în aplicare a măsurilor de politică convenite.

               (6)Decizia pentru AMF-II, adoptată de colegiuitori în decembrie 2016, a inclus o Declarație comună a Parlamentului European, a Consiliului și a Comisiei, în care Comisia, având în vedere provocările fiscale și circumstanțele extraordinare cu care se confruntă Iordania ca urmare a găzduirii a unui număr semnificativ de sirieni (1,3 milioane, potrivit autorităților iordaniene) s-a angajat să prezinte, dacă este cazul, o nouă propunere de prelungire și creștere a AMF acordată Iordaniei, în urma încheierii cu succes a celei de a doua AMF și cu condiția să fie îndeplinite condițiile prealabile obișnuite pentru acest tip de asistență, printre care se numără efectuarea de către Comisie a unei evaluări actualizate a nevoilor de finanțare externă ale Iordaniei.

               (7)În perioada 2017-2019, instabilitatea regională prelungită, expunerea ridicată la fluctuația prețului petrolului și creșterea costurilor îndatorării pentru piețele nou apărute la nivel global au continuat să influențeze economia iordaniană. Drept urmare, creșterea economică a încetinit din nou, rata șomajului a crescut semnificativ, colectarea veniturilor fiscale a scăzut și au apărut noi nevoi de finanțare bugetară și externă.

               (8)În acest context dificil, Uniunea și comunitatea internațională și-au exprimat din nou, în repetate rânduri, angajamentul de a sprijini Iordania, în special în cadrul Conferinței de la Bruxelles privind „Sprijinirea viitorului Siriei”, din aprilie 2017, al Consiliului de asociere UE-Iordania, din iulie 2017, și al Conferinței Bruxelles-II privind sprijinirea viitorului Siriei, din aprilie 2018. În cadrul conferinței „Inițiativa de la Londra”, care a avut loc în februarie 2019, și la Conferința Bruxelles-III desfășurată în martie 2019, comunitatea internațională și regională a donatorilor, inclusiv UE, și-a reconfirmat intențiile de a sprijini eforturile Iordaniei de a menține stabilitatea macroeconomică și de a lărgi perspectivele de creștere.

               (9)De la începutul crizei siriene, în 2011, Uniunea a pus la dispoziția Iordaniei peste 2,1 miliarde EUR prin intermediul a diferite instrumente (inclusiv 380 de milioane EUR în cadrul celor două programe AMF menționate anterior) pentru a ajuta țara să mențină stabilitatea economică, să susțină reforma politică și economică și să își satisfacă nevoile umanitare, de dezvoltare și de securitate. În plus, Banca Europeană de Investiții a alocat Iordaniei aproximativ 486 de milioane EUR sub formă de împrumuturi pentru proiecte.

               (10)În iulie 2019, având în vedere situația și perspectivele economice încă dificile, Iordania a solicitat asistență macrofinanciară suplimentară din partea Uniunii.

               (11)După finalizarea cu succes a celei de a doua revizuiri a programului FMI, la 6 mai 2019, FMI și Iordania au inițiat discuțiile cu privire la un nou program FMI pentru perioada de după martie 2020, când este preconizată finalizarea acordului din cadrul mecanismului de finanțare extinsă.

               (12)Având în vedere că Iordania este o țară care face obiectul PEV, ea ar trebui să fie considerată eligibilă pentru a beneficia de asistență macrofinanciară din partea Uniunii.

               (13)Asistența macrofinanciară din partea Uniunii ar trebui să fie un instrument financiar excepțional de sprijin necondiționat și fără o alocare specială pentru balanța de plăți, care vizează satisfacerea necesităților imediate de finanțare externă ale beneficiarului și ar trebui să stea la baza punerii în aplicare a unui program de politică care să conțină măsuri ferme imediate de ajustare și de reformă structurală, menite să îmbunătățească poziția pe termen scurt a balanței de plăți.

               (14)Având în vedere că balanța de plăți a Iordaniei continuă să prezinte un deficit de finanțare care depășește resursele furnizate de FMI și de alte instituții multilaterale, se consideră că, în actualele circumstanțe excepționale, furnizarea de către Uniune a asistenței macrofinanciare Iordaniei, alături de programul FMI, este un răspuns adecvat la cererea Iordaniei adresată Uniunii de a sprijini stabilizarea economică a acestei țări. Asistența macrofinanciară din partea Uniunii ar sprijini stabilizarea economică și agenda reformelor structurale din Iordania, completând resursele puse la dispoziție în cadrul acordului financiar cu FMI.

               (15)Asistența macrofinanciară din partea Uniunii ar trebui să aibă drept scop sprijinirea restabilirii unei situații de finanțare externă durabile pentru Iordania, sprijinind astfel dezvoltarea sa economică și socială.

               (16)Stabilirea valorii asistenței macrofinanciare din partea Uniunii se bazează pe o evaluare cantitativă completă a nevoilor de finanțare externă reziduale ale Iordaniei și ia în considerare capacitatea acesteia de autofinanțare, în special rezervele internaționale puse la dispoziția sa. Asistența macrofinanciară din partea Uniunii ar trebui să completeze programele și resursele furnizate de FMI și de Banca Mondială. Determinarea valorii asistenței ia de asemenea în considerare contribuțiile financiare preconizate din partea donatorilor bilaterali și multilaterali și necesitatea de a asigura o repartizare echitabilă a obligațiilor între Uniune și alți donatori, precum și aplicarea anterioară a celorlalte instrumente de finanțare externă ale Uniunii în Iordania și valoarea adăugată a implicării Uniunii în general.

               (17)Comisia ar trebui să se asigure că asistența macrofinanciară din partea Uniunii este conformă, din punct de vedere juridic și al conținutului, cu principiile, obiectivele și măsurile-cheie adoptate în cadrul diferitelor domenii de acțiune externă și al altor politici pertinente ale Uniunii.

               (18)Asistența macrofinanciară din partea Uniunii ar trebui să sprijine politica externă a Uniunii față de Iordania. Serviciile Comisiei și Serviciul European de Acțiune Externă ar trebui să lucreze în strânsă colaborare pe parcursul operațiunii de asistență macrofinanciară pentru a coordona și a asigura coerența acțiunilor de politică externă ale Uniunii.

               (19)Asistența macrofinanciară din partea Uniunii ar trebui să susțină angajamentul Iordaniei față de valorile pe care le are în comun cu Uniunea, printre care democrația, statul de drept, buna guvernanță, respectarea drepturilor omului, dezvoltarea durabilă și reducerea sărăciei, precum și angajamentul său față de alte principii privind schimburile comerciale deschise, echitabile și reglementate.

               (20)O condiție prealabilă pentru acordarea asistenței macrofinanciare din partea Uniunii ar trebui să fie ca Iordania să respecte atât mecanisme democratice efective – inclusiv un sistem parlamentar pluripartit – cât și statul de drept, și să garanteze respectarea drepturilor omului. În plus, obiectivele specifice ale asistenței macrofinanciare din partea Uniunii ar trebui să consolideze eficiența, transparența și responsabilitatea sistemelor de gestionare a finanțelor publice din Iordania și să promoveze reformele structurale având ca scop sprijinirea creșterii durabile și favorabile incluziunii, crearea de locuri de muncă și consolidarea bugetară. Atât îndeplinirea condițiilor prealabile, cât și realizarea obiectivelor respective ar trebui monitorizate periodic de către Comisie și de către Serviciul European de Acțiune Externă.

               (21)Pentru a se asigura că interesele financiare ale Uniunii în legătură cu asistența macrofinanciară din partea Uniunii sunt protejate în mod eficient, Iordania ar trebui să adopte măsuri corespunzătoare privind prevenirea și combaterea fraudei, a corupției și a oricăror alte abateri legate de această asistență. În plus, ar trebui să se adopte dispoziții care să prevadă efectuarea de verificări de către Comisie și efectuarea de audituri de către Curtea de Conturi.

               (22)Punerea la dispoziție a asistenței macrofinanciare din partea Uniunii nu aduce atingere competențelor Parlamentului European și ale Consiliului (în calitate de autoritate bugetară).

               (23)Cuantumul aferent provizionării necesare pentru asistența macrofinanciară din partea Uniunii ar trebui să fie în concordanță cu creditele bugetare prevăzute în cadrul financiar multianual.

               (24)Asistența macrofinanciară din partea Uniunii ar trebui să fie gestionată de către Comisie. Pentru a garanta faptul că Parlamentul European și Consiliul pot să urmărească punerea în aplicare a prezentei decizii, Comisia ar trebui să le informeze periodic cu privire la evoluțiile înregistrate în ceea ce privește asistența și să le furnizeze documentele relevante.

               (25)În vederea asigurării unor condiții uniforme pentru punerea în aplicare a prezentei decizii, Comisiei ar trebui să îi fie conferite competențe de executare. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului
                  7
               .

               (26)Asistența macrofinanciară din partea Uniunii ar trebui să facă obiectul unor condiții de politică economică, ce urmează a fi stabilite într-un memorandum de înțelegere. Pentru a se asigura condiții de punere în aplicare uniforme și din motive de eficiență, Comisia ar trebui să fie abilitată să negocieze astfel de condiții cu autoritățile iordaniene, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În temeiul acestui regulament, procedura de consultare ar trebui să se aplice, ca regulă generală, tuturor cazurilor care nu sunt prevăzute în regulamentul respectiv. Având în vedere impactul potențial important al asistenței, de peste 90 de milioane EUR, este adecvat ca pentru operațiunile care depășesc acest prag să se utilizeze procedura de examinare. Luând în considerare cuantumul asistenței macrofinanciare din partea Uniunii acordate Iordaniei, pentru adoptarea memorandumului de înțelegere și pentru orice reducere, suspendare sau anulare a asistenței ar trebui să se aplice procedura de examinare,

               ADOPTĂ PREZENTA DECIZIE:

               Articolul 1

               (1)Uniunea pune la dispoziția Iordaniei asistență macrofinanciară cu o valoare maximă de 500 de milioane EUR (denumită în continuare „asistența macrofinanciară din partea Uniunii”), cu scopul de a sprijini stabilizarea economică a Iordaniei și o agendă consistentă de reforme. Asistența va contribui la acoperirea nevoilor Iordaniei legate de balanța de plăți, astfel cum au fost identificate în actualul program al FMI.

               (2)Asistența macrofinanciară din partea Uniunii este furnizată integral Iordaniei sub formă de împrumuturi. Comisia este împuternicită în numele Uniunii să împrumute fondurile necesare de pe piețele de capital sau de la instituții financiare și să le împrumute mai departe Iordaniei. Împrumuturile au o scadență medie de maximum 15 ani.

               (3)Deblocarea asistenței macrofinanciare a Uniunii este gestionată de Comisie cu respectarea acordurilor sau a înțelegerilor dintre Fondul Monetar Internațional (FMI) și Iordania și a principiilor și obiectivelor esențiale ale reformelor economice prevăzute în Acordul de asociere încheiat între UE și Iordania.

               Comisia informează periodic Parlamentul European și Consiliul cu privire la evoluția asistenței macrofinanciare a Uniunii, inclusiv în legătură cu plățile din aceasta, și furnizează acestor instituții documentele relevante în timp util.

               (4)Asistența macrofinanciară din partea Uniunii se pune la dispoziție pentru o perioadă de doi ani și jumătate începând cu prima zi după intrarea în vigoare a memorandumului de înțelegere menționat la articolul 3 alineatul (1).

               (5)În cazul în care nevoile de finanțare ale Iordaniei se reduc în mod semnificativ în perioada de plată a asistenței macrofinanciare din partea Uniunii comparativ cu proiecțiile inițiale, Comisia, hotărând în conformitate cu procedura de examinare menționată la articolul 7 alineatul (2), reduce valoarea asistenței, o suspendă sau o anulează.

               Articolul 2

               (1)O condiție prealabilă pentru acordarea asistenței macrofinanciare din partea Uniunii este ca Iordania să respecte mecanismele democratice reale, printre care un sistem parlamentar pluripartit și statul de drept, și să garanteze respectarea drepturilor omului.

               (2)Comisia și Serviciul European de Acțiune Externă monitorizează îndeplinirea acestei condiții prealabile pe parcursul întregului ciclu de viață al asistenței macrofinanciare din partea Uniunii.

               (3)Alineatele (1) și (2) de la prezentul articol se aplică în conformitate cu Decizia 2010/427/UE a Consiliului
                  8
               .

               Articolul 3

               (1)Comisia, în conformitate cu procedura de examinare menționată la articolul 7 alineatul (2), convine cu autoritățile iordaniene asupra unor condiții financiare și de politică economică clar definite, axate pe reforme structurale și pe finanțe publice solide, în funcție de care urmează să fie acordată asistența macrofinanciară din partea Uniunii și care urmează să fie stabilite într-un memorandum de înțelegere (denumit în continuare „memorandumul de înțelegere”), care cuprinde un calendar pentru îndeplinirea condițiilor respective. Condițiile financiare și de politică economică prevăzute în memorandumul de înțelegere sunt coerente cu acordurile sau înțelegerile menționate la articolul 1 alineatul (3), inclusiv cu programele de ajustare macroeconomică și de reformă structurală implementate de Iordania cu sprijinul FMI.

               (2)Condițiile menționate la alineatul (1) vizează, în special, sporirea eficienței, a transparenței și a responsabilității sistemelor de gestionare a finanțelor publice din Iordania, inclusiv în ceea ce privește utilizarea asistenței macrofinanciare din partea Uniunii. Progresele înregistrate cu privire la deschiderea reciprocă a piețelor, dezvoltarea schimburilor comerciale echitabile și bazate pe norme, precum și alte priorități în contextul politicii externe a Uniunii trebuie și ele luate în considerare în mod corespunzător în momentul elaborării măsurilor de politică. Progresele înregistrate pentru realizarea obiectivelor respective sunt monitorizate periodic de Comisie. Progresele înregistrate în atingerea obiectivelor respective sunt monitorizate periodic de către Comisie.

               (3)Condițiile financiare detaliate ale asistenței macrofinanciare din partea Uniunii se stabilesc într-un acord de împrumut care urmează a fi încheiat între Comisie și autoritățile iordaniene.

               (4)Comisia verifică periodic îndeplinirea în continuare a condițiilor menționate la articolul 4 alineatul (3), inclusiv conformitatea politicilor economice ale Iordaniei cu obiectivele asistenței macrofinanciare din partea Uniunii. În cadrul acestor verificări, Comisia acționează în strânsă coordonare cu FMI și cu Banca Mondială și, dacă este necesar, cu Parlamentul European și Consiliul.

               Articolul 4

               (1)Sub rezerva condițiilor prevăzute la alineatul (3), asistența macrofinanciară din partea Uniunii este pusă la dispoziție de către Comisie în trei tranșe de împrumut. Mărimea fiecărei tranșe este stabilită în memorandumul de înțelegere menționat la articolul 3.

               (2)Sumele reprezentând asistența macrofinanciară din partea Uniunii sunt provizionate, dacă este cazul, în conformitate cu Regulamentul (CE, Euratom) nr. 480/2009 al Consiliului.
                  9

               (3)Comisia decide punerea la dispoziție a tranșelor cu condiția îndeplinirii tuturor condițiilor următoare:

               (a)condiția prealabilă prevăzută la articolul 2;

               (b)o implementare continuă și satisfăcătoare a unui program de politică ce conține măsuri ferme de ajustare și de reformă structurală, sprijinite de un mecanism de creditare fără caracter prudențial al FMI; precum și

               (c)implementarea satisfăcătoare a condițiilor financiare și de politică economică convenite în memorandumul de înțelegere.

               Eliberarea celei de a doua tranșe nu are loc, în principiu, mai devreme de trei luni de la punerea la dispoziție a primei tranșe. Eliberarea celei de a treia tranșe nu are loc, în principiu, mai devreme de trei luni de la punerea la dispoziție a celei de a doua tranșe.

               (4)În cazul în care condițiile menționate la alineatul (3) primul paragraf nu sunt îndeplinite, Comisia suspendă temporar sau anulează plata asistenței macrofinanciare din partea Uniunii. În astfel de cazuri, Comisia informează Parlamentul European și Consiliul cu privire la motivele respectivei suspendări sau anulări.

               (5)Asistența macrofinanciară din partea Uniunii este plătită Băncii Centrale a Iordaniei. Sub rezerva dispozițiilor stabilite în memorandumul de înțelegere, care includ o confirmare a nevoilor reziduale de finanțare bugetară, fondurile Uniunii pot fi transferate Ministerului de finanțe al Iordaniei în calitate de beneficiar final.

               Articolul 5

               (1)Operațiunile de contractare și de acordare a împrumuturilor legate de asistența macrofinanciară din partea Uniunii se efectuează în euro, utilizând aceeași dată a valorii de referință, și nu implică, pentru Uniune, transformarea scadenței și nici expunerea acesteia la riscuri legate de cursul de schimb sau de rata dobânzii, sau la orice alt tip de risc comercial.

               (2)În cazul în care condițiile permit acest lucru și la solicitarea Iordaniei, Comisia poate lua măsurile necesare pentru a asigura includerea în termenii și condițiile de acordare a împrumutului a unei clauze de rambursare anticipată, precum și corelarea acestei clauze cu o clauză corespondentă în termenii și condițiile operațiunilor de contractare a împrumutului.

               (3)Dacă circumstanțele permit îmbunătățirea ratei dobânzii împrumutului și dacă Iordania solicită acest lucru, Comisia poate decide refinanțarea integrală sau parțială a împrumuturilor sale contractate inițiale sau poate restructura condițiile financiare aferente. Operațiunile de refinanțare sau restructurare se efectuează în conformitate cu alineatele (1) și (4) și nu au ca efect prelungirea scadenței respectivelor împrumuturi sau majorarea valorii capitalului restant la data refinanțării sau a restructurării.

               (4)Toate costurile înregistrate de Uniune, care au legătură cu operațiunile de contractare și de acordare a împrumutului prevăzute în prezenta decizie, sunt suportate de Iordania.

               (5)Comisia informează Parlamentul European și Consiliul cu privire la evoluția operațiunilor menționate la alineatele (2) și (3).

               Articolul 6

               (1)Asistența macrofinanciară din partea Uniunii este pusă în aplicare în conformitate cu Regulamentul (UE, Euratom) 2018/1046 al Parlamentului European și al Consiliului
                  10
               .

               (2)Asistența macrofinanciară din partea Uniunii este implementată prin gestionare directă.

               (3)Acordul de împrumut menționat la articolul 3 alineatul (3) conține dispoziții care:

               (a)asigură faptul că Iordania verifică periodic dacă finanțarea acordată din bugetul Uniunii a fost utilizată în mod corect, adoptă măsurile corespunzătoare de prevenire a neregulilor și a fraudei și, atunci când este necesar, deschide acțiuni în justiție pentru recuperarea oricăror fonduri furnizate în temeiul prezentei decizii care au fost deturnate;

               (b)asigură protecția intereselor financiare ale Uniunii, prevăzând îndeosebi măsuri specifice pentru prevenirea și combaterea fraudei, a corupției și a oricăror altor nereguli care afectează asistența macrofinanciară din partea Uniunii, în conformitate cu Regulamentul (CE, Euratom) nr. 2988/95 al Consiliului
                  11
               , cu Regulamentul (CE, Euratom) nr. 2185/96 al Consiliului
                  12
                și cu Regulamentul (UE, Euratom) nr. 883/2013 al Parlamentului European și al Consiliului
                  13
               . În special, în acest scop, Oficiul European de Luptă Antifraudă este autorizat în mod expres să efectueze investigații, inclusiv îndeosebi verificări la fața locului și inspecții, inclusiv operațiuni de expertiză criminalistică digitală și interviuri;

               (c)autorizează în mod expres Comisia (OLAF) sau pe reprezentanții acesteia să efectueze verificări, inclusiv verificări și inspecții la fața locului;

               (d)autorizează în mod expres Comisia și Curtea de Conturi să efectueze audituri atât pe parcursul, cât și după încheierea perioadei de disponibilitate a asistenței macrofinanciare din partea Uniunii, inclusiv audituri ale documentelor și audituri la fața locului, cum ar fi evaluările operaționale;

               (e)asigură faptul că Uniunea are dreptul la rambursarea anticipată a împrumutului atunci când s-a stabilit că, în ceea ce privește gestionarea asistenței macrofinanciare din partea Uniunii, Iordania s-a angajat într-un act de fraudă sau corupție sau într-o altă activitate ilegală care prejudiciază interesele financiare ale Uniunii.

               (f)asigură faptul că toate costurile înregistrate de Uniune în legătură cu asistența financiară sunt suportate de Iordania.

               (4)Înainte de punerea în aplicare a asistenței macrofinanciare din partea Uniunii, Comisia evaluează, prin intermediul unei evaluări operaționale, soliditatea mecanismelor financiare, procedurile administrative și mecanismele interne și externe de control ale Iordaniei care sunt relevante pentru această asistență.

               Articolul 7

               (1)Comisia este asistată de un comitet. Respectivul comitet reprezintă un comitet în sensul Regulamentului (UE) nr. 182/2011.

               (2)În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.

               Articolul 8

               (1)Până la data de 30 iunie a fiecărui an, Comisia prezintă Parlamentului European și Consiliului un raport privind punerea în aplicare a prezentei decizii în anul anterior, inclusiv o evaluare a respectivei puneri în aplicare. Raportul:

               (a)examinează progresele înregistrate în punerea în aplicare a asistenței macrofinanciare din partea Uniunii;

               (b)evaluează situația și perspectivele economice ale Iordaniei, precum și progresele înregistrate în punerea în aplicare a măsurilor de politică menționate la articolul 3 alineatul (1);

               (c)indică legătura dintre condițiile de politică economică prevăzute în memorandumul de înțelegere, performanțele economice și bugetare ale Iordaniei la acea dată și deciziile Comisiei de a pune la dispoziție tranșele asistenței macrofinanciare din partea Uniunii.

               (2)În cel mult doi ani de la expirarea perioadei de disponibilitate menționate la articolul 1 alineatul (4), Comisia prezintă Parlamentului European și Consiliului un raport de evaluare ex-post, care analizează rezultatele și eficiența asistenței macrofinanciare acordate deja de Uniune și măsura în care aceasta a contribuit la obiectivele asistenței.

               Articolul 9

               Prezenta decizie intră în vigoare în a treia zi de la data publicării sale în Jurnalul Oficial al Uniunii Europene.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Titlul propunerii/inițiativei

               1.2.Domeniul (domeniile) de politică vizat(e)

               1.3.Obiectul propunerii/inițiativei

               1.4.Obiectiv(e)

               1.4.1.Obiectiv(e) general(e)

               1.4.2.Obiectiv(e) specific(e)

               1.4.3.Rezultatul (rezultatele) și impactul preconizate

               1.4.4.Indicatori de performanță

               1.5.Motivele propunerii/inițiativei

               1.5.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei

               1.5.2.Valoarea adăugată a intervenției Uniunii (aceasta poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.

               1.5.3.Învățăminte desprinse din experiențele anterioare similare

               1.5.4.Compatibilitatea cu cadrul financiar multianual și posibilele sinergii cu alte instrumente corespunzătoare

               1.5.5.Evaluarea diferitelor opțiuni de finanțare disponibile, inclusiv a posibilităților de realocare a creditelor

               1.6.Durata și impactul financiar ale propunerii/inițiativei

               1.7.Modul (modurile) de gestiune preconizat(e)

               2.MĂSURI DE GESTIUNE

               2.1.Dispoziții în materie de monitorizare și de raportare

               2.2.Sistemul (sistemele) de gestiune și de control

               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse

               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor

               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)

               2.3.Măsuri de prevenire a fraudelor și a neregulilor

               3.IMPACTUL FINANCIAR ESTIMAT AL PROPUNERII/INIȚIATIVEI

               3,1.Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

               3.2.Impactul financiar estimat al propunerii asupra creditelor

               3.2.1.Sinteza impactului estimat asupra creditelor operaționale

               3.2.2.Realizările preconizate finanțate din credite operaționale

               3.2.3.Sinteza impactului estimat asupra creditelor administrative

               3.2.4.Compatibilitatea cu cadrul financiar multianual actual

               3.2.5.Contribuțiile terților

               3.3.Impactul estimat asupra veniturilor

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Titlul propunerii/inițiativei

               Asistență macrofinanciară pentru Regatul Hașemit al Iordaniei

               1.2.Domeniul (domeniile) de politică vizat(e)

               Domeniul de politică:
                     Afaceri economice și financiare

               Activitatea:
                     Afaceri economice și financiare internaționale

               1.3.Propunerea/inițiativa se referă la o acțiune nouă

               1.4.Obiectiv(e)

               1.4.1.Obiectiv(e) general(e)

               „Un nou impuls pentru locuri de muncă, investiții și creștere: promovarea prosperității dincolo de granițele Uniunii Europene”

               1.4.2.Obiectiv(e) specific(e)

               „Promovarea prosperității dincolo de granițele Uniunii Europene”

               Domeniile de activitate ale DG ECFIN în acest sector sunt următoarele:

               (a)sprijinirea stabilității macrofinanciare și promovarea reformelor de stimulare a creșterii în afara UE, inclusiv prin dialoguri economice periodice cu principalii parteneri și prin acordarea de asistență macrofinanciară; precum și

               (b)sprijinirea procesului de extindere, punerea în aplicare a politicii de vecinătate a UE și a priorităților UE în alte țări terțe prin efectuarea de analize economice și furnizarea de evaluări ale politicilor și consultanță.

               1.4.3.Rezultatul (rezultatele) și impactul preconizate

               Asistența propusă constă într-un împrumut al UE în valoare de până la 500 de milioane EUR pentru Iordania, cu scopul de a contribui la crearea unei situații mai sustenabile a balanței de plăți a țării. Asistența, care urmează să fie plătită în trei tranșe, ar urma să ajute această țară să depășească situația dificilă cu care se confruntă la nivel economic și la nivelul balanței de plăți. Ea va promova, de asemenea, reforme structurale destinate să sporească creșterea economică sustenabilă și să îmbunătățească gestionarea finanțelor publice. În plus, prin furnizarea de finanțare pe termen lung în condiții deosebit de avantajoase, programul AMF va contribui la creșterea sustenabilității datoriei Iordaniei, ajutând în același timp țara să păstreze spațiul fiscal indispensabil pentru menținerea cheltuielilor sociale necesare în condițiile presiunilor economice și sociale persistente generate de contextul regional dificil, inclusiv de prezența unui număr mare de refugiați sirieni (1,3 milioane, conform estimărilor guvernului iordanian, din care 660 330 sunt înregistrați la UNHCR, date înregistrate la 4 august 2019). Programul AMF va evidenția solidaritatea UE cu Iordania și încrederea în aceasta, precum și importanța geopolitică a Iordaniei pentru UE în contextul crizei siriene.

               1.4.4.Indicatori de performanță

               Autoritățile vor trebui să transmită periodic serviciilor Comisiei rapoarte cu privire la o serie de indicatori economici și să prezinte un raport complet asupra îndeplinirii condițiilor de politică convenite înainte de plata tranșelor asistenței.

               Serviciile Comisiei vor continua să monitorizeze gestionarea finanțelor publice, în urma evaluării operaționale a circuitelor financiare și a procedurilor administrative din Iordania, care va fi efectuată în primul trimestru al anului 2020. Delegația UE în Iordania va prezenta, de asemenea, rapoarte periodice pe teme relevante pentru monitorizarea asistenței. Serviciile Comisiei vor rămâne în contact permanent cu FMI și cu Banca Mondială, pentru a beneficia de informațiile desprinse din activitățile curente ale acestora în Iordania.

               Propunerea de decizie prevede un raport anual către Consiliu și Parlamentul European, care include o evaluare a implementării acestei operațiuni. În termen de doi ani de la expirarea perioadei de punere în aplicare, se va efectua o evaluare ex-post independentă a asistenței.

               1.5.Motivele propunerii/inițiativei

               1.5.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei

               Plata asistenței va depinde de îndeplinirea condiției politice prealabile și de realizarea unor progrese satisfăcătoare în implementarea unui acord de finanțare între Iordania și FMI. În plus, Comisia și autoritățile iordaniene trebuie să convină asupra unor condiții de politică specifice, enumerate într-un memorandum de înțelegere.

               Asistența este planificată a fi pusă la dispoziție în trei tranșe de împrumut. Plata primei tranșe este prevăzută să aibă loc aproape de luna iunie 2020. A doua și a treia tranșă ar putea fi plătite în al patrulea trimestru al anului 2020 și în al doilea trimestru al anului 2021, cu condiția ca măsurile de politică aferente fiecărei tranșe să fie puse în aplicare în timp util.

               1.5.2.Valoarea adăugată a intervenției Uniunii (aceasta poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.

               AMF propusă pentru Iordania reflectă importanța strategică a țării pentru UE și este în conformitate cu obiectivele politicii europene de vecinătate (PEV). Instrumentul AMF este un instrument bazat pe politici care urmărește să reducă nevoile financiare externe pe termen scurt și mediu. Ca parte a pachetului general de asistență al UE, aceasta ar contribui la sprijinirea obiectivelor Uniunii care vizează stabilitatea, dezvoltarea economică și reziliența Iordaniei și, în sens mai larg, ale vecinătății sudice a Europei.

               Programul AMF va evidenția solidaritatea UE cu Iordania și încrederea în aceasta, precum și importanța geopolitică a Iordaniei pentru UE în contextul crizei siriene. Acest lucru este în concordanță cu angajamentele UE față de Iordania, astfel cum au fost prezentate în mai multe rânduri în ultimii ani, inclusiv în cadrul conferinței „Inițiativa de la Londra”, care a avut loc în februarie 2019, și al Conferinței Bruxelles-III, desfășurată în martie 2019.

               Susținând eforturile autorităților iordaniene de a institui un cadru macroeconomic stabil și de a implementa reforme structurale ambițioase, operațiunea propusă îmbunătățește valoarea adăugată a implicării globale a UE în Iordania și ameliorează eficacitatea altor forme de asistență financiară acordată de UE acestei țări, cum ar fi operațiunile de sprijin bugetar și granturile disponibile prin intermediul instrumentelor financiare externe în contextul actualului cadru financiar multianual 2014-2020.

               Pe lângă impactul financiar al AMF, programul propus va consolida angajamentul de reformă al guvernului și va încuraja și mai mult aspirația acestuia de a avea relații mai strânse cu UE, astfel cum reiese din Acordul de asociere care a intrat în vigoare în mai 2002 și din prioritățile parteneriatului cu UE, care sunt în vigoare din 2016. Acest rezultat va fi atins, printre altele, prin impunerea unor condiții adecvate pentru plata asistenței. Într-un context mai larg, programul va transmite celorlalte țări din regiune un semnal al disponibilității UE de a sprijini țările care se angajează în mod clar pe calea reformelor economice.

               AMF propusă face, de asemenea, parte integrantă din sprijinul internațional global acordat Iordaniei și va continua să completeze asistența oferită de alți donatori bilaterali și multilaterali. Venind în completarea resurselor puse la dispoziție de IFI și de alți donatori, AMF din partea UE contribuie la eficacitatea globală a sprijinului financiar convenit de comunitatea internațională a donatorilor. În plus, oferind finanțare pe termen lung în condiții deosebit de avantajoase, de obicei mai scăzută decât cea oferită de ceilalți donatori multilaterali sau bilaterali, programul AMF va contribui la îmbunătățirea sustenabilității datoriei Iordaniei, ajutând în același timp țara să păstreze cheltuielile sociale necesare în condițiile presiunilor economice și sociale persistente generate de contextul regional dificil. Condițiile AMF vor contribui, de asemenea, la încurajarea unei balanțe de plăți și a unei poziții bugetare sustenabile, la consolidarea potențialului de creștere, la promovarea integrării și a convergenței cu UE în materie de reglementare și la consolidarea gestionării finanțelor publice.

               1.5.3.Învățăminte desprinse din experiențele anterioare similare

               Din 2004, au fost efectuate 18 evaluări ex post cu privire la operațiuni de asistență macrofinanciară. Aceste evaluări concluzionează că operațiunile de asistență macrofinanciară contribuie, deși uneori modest și indirect, la îmbunătățirea sustenabilității externe, la stabilitatea macroeconomică și la realizarea reformelor structurale în țara beneficiară. În majoritatea cazurilor, operațiunile de asistență macrofinanciară au avut un efect pozitiv asupra balanței de plăți a țării beneficiare și au contribuit la relaxarea constrângerilor bugetare ale acesteia. De asemenea, aceste operațiuni au condus la o creștere economică ceva mai însemnată.

               O evaluare independentă a examinat, în 2017, valoarea adăugată, impactul, conceperea și punerea în aplicare a unei operațiuni AMF anterioare în Iordania (AMF I, totalizând 180 de milioane EUR plătiți în 2015) și a constatat că aceasta a fost relevantă, eficace și pusă în aplicare în mod eficient. Principalele concluzii ale evaluării arată că AMF a avut un impact pozitiv asupra economiei Iordaniei, ajutând această țară să își stabilizeze poziția externă și să contribuie la eforturile de reformă. De asemenea, având în vedere condițiile de finanțare foarte avantajoase ale acesteia, AMF a contribuit la sustenabilitatea datoriei Iordaniei și a permis o consolidare fiscală treptată, care altfel ar fi avut efecte sociale negative grave (de exemplu noi reduceri ale cheltuielilor publice).

               1.5.4.Compatibilitatea cu cadrul financiar multianual și posibilele sinergii cu alte instrumente corespunzătoare

               Compatibilitatea cu cadrul financiar multianual

               Ca parte a evaluării la jumătatea perioadei a cadrului financiar multianual 2014-2020, capacitatea de creditare anuală a AMF a crescut la 2 miliarde EUR. Această sumă este suficientă pentru a acoperi această operațiune, precum și alte operațiuni de AMF care sunt puse în aplicare.

               Posibile sinergii cu alte instrumente ale UE:

               UE se numără printre principalii donatori ai Iordaniei, sprijinind reformele economice, structurale și instituționale, precum și societatea civilă din această țară. În acest context, AMF completează alte acțiuni sau instrumente externe ale UE utilizate pentru a sprijini Iordania. Măsurile de politică asociate AMF acoperă dispozițiile selectate referitoare la Acordul de asociere și la prioritățile Parteneriatului UE-Iordania. De asemenea, sunt alinate la cadrul unic de sprijin care definește domeniile vizate de ajutorul bilateral în cadrul Instrumentului european de vecinătate pentru perioada 2014-2020.

               Principala valoare adăugată a AMF, comparativ cu alte instrumente ale UE, ar fi contribuția la crearea unui cadru macroeconomic stabil, inclusiv prin promovarea unei balanțe de plăți și a unei situații bugetare sustenabile, precum și instituirea unui cadru adecvat pentru promovarea reformelor structurale. AMF nu constituie un sprijin financiar regulat și trebuie întreruptă de îndată ce situația finanțării externe a țării redevine sustenabilă.

               AMF ar veni totodată în completarea intervențiilor avute în vedere de comunitatea internațională, în special a programelor de ajustare și de reformă susținute de FMI și de Banca Mondială.

               1.5.5.Evaluarea diferitelor opțiuni de finanțare disponibile, inclusiv a posibilităților de realocare a creditelor

               Prin utilizarea împrumuturilor, această operațiune AMF crește eficacitatea bugetului UE prin efectul de pârghie și oferă cea mai bună opțiune eficientă din punctul de vedere al costurilor.

               Comisia este împuternicită să împrumute fonduri de pe piețele de capital atât în numele Uniunii Europene, cât și al Euratom, utilizând garanția bugetului UE. Obiectivul este de a obține fonduri de pe piață la cele mai bune rate disponibile, având în vedere statutul de credit de top (cu rating AAA din partea Fitch, Moody's și DBRS, AA din partea S&P, toate cu perspective stabile) al UE/Euratom, și apoi de a le acorda sub formă de împrumut debitorilor eligibili în contextul acordării de credite în cadrul proiectelor MESF, BoP, AMF și Euratom. Activitățile de împrumut și de creditare sunt realizate ca operațiuni „back-to-back”, garantând faptul că bugetul UE nu își asumă niciun risc legat de rata dobânzii sau de cursul de schimb. Obiectivul obținerii de fonduri la cele mai bune rate disponibile pentru activități de împrumut și de creditare a fost atins, deoarece aceste rate sunt în conformitate cu instituțiile inter pares (BEI, MESF și MES), astfel cum a confirmat CCE în 2016.

               1.6.Durata și impactul financiar ale propunerii/inițiativei

               ◻ durată determinată

               –În vigoare pentru o perioadă de 2,5 ani de la intrarea în vigoare a memorandumului de înțelegere, astfel cum se prevede la articolul 1 alineatul (4) din decizie.

               –impact financiar din 2020 până în 2023 pentru creditele de angajament și din 2020 până în 2023 pentru creditele de plată.

               1.7.Modul (modurile) de gestiune preconizat(e)
                  14

               ◻ Gestiune directă asigurată de Comisie

               –◻ prin intermediul departamentelor sale, inclusiv al personalului din delegațiile Uniunii;

               2.MĂSURI DE GESTIUNE

               2.1.Dispoziții în materie de monitorizare și de raportare

               Asistența are caracter macroeconomic și este concepută pentru a fi compatibilă cu programul economic sprijinit de FMI. Serviciile Comisiei vor monitoriza acțiunea pe baza progreselor înregistrate în implementarea acordului cu FMI și a măsurilor de reformă concrete care urmează a fi convenite cu autoritățile iordaniene într-un memorandum de înțelegere (a se vedea și punctul 1.4.4), cu o frecvență care va fi în concordanță cu numărul de rate.

               2.2.Sistemul (sistemele) de gestiune și de control

               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse

               Acțiunile care urmează să fie finanțate în temeiul prezentei decizii vor fi puse în aplicare în mod direct de către Comisie de la sediu și cu sprijinul delegațiilor Uniunii.

               Plățile în cadrul AMF depind de evaluările pozitive și sunt legate de îndeplinirea condiționalității aferente fiecărei operațiuni. Îndeplinirea condițiilor este monitorizată îndeaproape de către Comisie, în strânsă coordonare cu delegațiile Uniunii.

               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor

               Riscurile identificate

               În ceea ce privește operațiunea de acordare a asistenței macrofinanciare propuse, există riscuri fiduciare, riscuri legate de politicile aplicate și riscuri legate de situația politică în general.

               Există riscul ca AMF să fie utilizată în mod fraudulos. Întrucât AMF nu este destinată unor cheltuieli specifice ale Iordaniei (spre deosebire, de exemplu, de finanțarea proiectelor), acest risc este legat de factori precum calitatea generală a sistemelor de gestionare ale Băncii Centrale și ale Ministerului Finanțelor din Iordania, a procedurilor administrative, a funcțiilor de control și supraveghere și a securității sistemelor IT, dar și de gradul de adecvare a capacităților de audit intern și extern.

               Un al doilea risc rezultă din posibilitatea ca Iordania să nu poată asigura serviciul datoriilor financiare față de UE care decurg din împrumuturile AMF propuse (risc de nerambursare sau risc de credit); acesta ar putea fi cauzat, de exemplu, de o deteriorare suplimentară semnificativă a balanței de plăți și a situației bugetare a țării.

               Un alt risc important pentru operațiune decurge din situația geopolitică regională, în special din conflictul din Siria, care reprezintă un factor important de descurajare a capitalului privat și a intrărilor și care a împiedicat comerțul cu țările învecinate precum Siria și Irak. O înrăutățire a situației geopolitice regionale ar putea avea un impact negativ asupra stabilității macroeconomice a Iordaniei, afectând atât performanțele programului FMI, cât și plata și/sau rambursarea AMF propuse. În plus, trebuie remarcat faptul că Iordania rămâne expusă la șocurile potențiale provocate de prețul petrolului, întrucât aceasta se bazează în mare măsură pe petrolul importat pentru nevoile sale în materie de energie. În plus, creșterea ratelor dobânzilor USD, în raport cu care dinarul iordanian are un regim de curs de schimb fix, conduce la creșterea costului împrumuturilor externe. În fine, dependența Iordaniei de ajutorul extern a crescut. Deși comunitatea internațională s-a angajat să sprijine Iordania, această țară trebuie să continue să atragă sume importante sub formă de ajutor extern pentru a-și acoperi nevoile de finanțare în următorii ani.

               Pe plan intern, principalele riscuri decurg din nemulțumirea cetățenilor față de agravarea situației economice și de creșterea ratei șomajului. Acest lucru ar putea conduce la o punere insuficientă în aplicare a reformelor sau la tulburări populare, astfel cum s-a întâmplat odată cu schimbarea guvernului la jumătatea anului 2018 și, prin urmare, ar putea împiedica punerea în aplicare a AMF propuse, având inclusiv un impact negativ asupra progreselor înregistrate în ceea ce privește programul FMI.

                  Metoda (metodele) de control preconizată (preconizate)

               Asistența macrofinanciară va face obiectul procedurilor de verificare, control și audit aflate în sarcina Comisiei, inclusiv a Oficiului de Luptă Antifraudă (OLAF), și a Curții de Conturi Europene, astfel cum se prevede la articolul 129 din Regulamentul financiar

               Ex ante: Evaluarea de către Comisie a sistemelor de gestionare și de control din țările beneficiare. Pentru fiecare țară beneficiară, Comisia efectuează o evaluare operațională ex ante a circuitelor financiare și a mediului de control, cu sprijinul tehnic al consultanților. În vederea asigurării unui nivel rezonabil al bunei gestionări financiare, se realizează o analiză a procedurilor contabile, separarea atribuțiilor și auditul intern/extern al Băncii Centrale și al Ministerului Finanțelor. În cazul în care se identifică deficiențe, acestea sunt transpuse în condiții care trebuie puse în aplicare înainte de plata asistenței. De asemenea, atunci când este necesar, sunt instituite acorduri specifice pentru plăți (de exemplu, conturi dedicate).

               Pe durata punerii în aplicare: Verificările efectuate de Comisie în ceea ce privește declarațiile periodice ale țării beneficiare. Plata este supusă (1) monitorizării de către personalul DG ECFIN, în strânsă coordonare cu delegațiile UE și cu părțile interesate externe, precum FMI, a punerii în aplicare a condițiilor convenite și (2) procedurii normale de control prevăzute pentru circuitul financiar (modelul 2) utilizat în cadrul DG ECFIN, inclusiv verificării de către unitatea financiară a îndeplinirii condițiilor aferente plății ajutorului menționat anterior. Plata aferentă operațiunilor AMF poate face obiectul unor verificări independente suplimentare (de documente și/sau la fața locului) efectuate de funcționarii din cadrul echipei de control ex post a DG. Aceste verificări pot fi inițiate, de asemenea, la solicitarea ordonatorului de credite subdelegat responsabil. Întreruperi și suspendări ale plăților, corecții financiare (puse în aplicare de Comisie) și recuperări pot fi practicate atunci când este necesar (nu s-a întâmplat acest lucru până în prezent) și sunt prevăzute în mod explicit în acordurile de finanțare cu țările beneficiare.

               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)

               Sistemele de control instituite, cum ar fi evaluările operaționale ex ante sau evaluările ex post, au asigurat o rată de eroare efectivă pentru plățile AMF de 0%. Nu se cunosc cazuri de fraudă, corupție sau activitate ilegală. Operațiunile AMF au o logică de intervenție clară, care permite Comisiei să evalueze impactul acestora. Controalele permit confirmarea asigurării și atingerii obiectivelor de politică și a priorităților.

               2.3.Măsuri de prevenire a fraudelor și a neregulilor

               Pentru a atenua riscurile de utilizare frauduloasă s-au luat și se vor lua mai multe măsuri:

               În primul rând, acordul de împrumut va include o serie de dispoziții privind inspecțiile, prevenirea fraudei, auditurile, precum și recuperarea fondurilor în caz de fraudă sau de corupție. Se mai preconizează că programul de asistență va include o serie de condiții de politică specifice, inclusiv în domeniul gestionării finanțelor publice, care vor viza sporirea eficienței, a transparenței și a responsabilității. De asemenea, asistența va fi plătită într-un cont special al Băncii Centrale a Iordaniei.

               Pe lângă aceasta, în conformitate cu cerințele Regulamentului financiar, serviciile Comisiei vor efectua o evaluare operațională a circuitelor financiare și administrative ale Iordaniei, pentru a se asigura că procedurile instituite pentru gestionarea programului de asistență, inclusiv a asistenței macrofinanciare, oferă garanții adecvate. Evaluarea va acoperi domenii precum elaborarea și execuția bugetului, controlul intern al finanțelor publice, auditul intern și extern, achizițiile publice, gestionarea numerarului și a datoriei publice, precum și independența băncii centrale. Evaluarea operațională ar urma să fie realizată în primul trimestru al anului 2020. Evoluțiile din domeniile respective vor continua să fie monitorizate îndeaproape de delegația UE de la Amman. Comisia utilizează totodată asistența pentru sprijin bugetar, pentru a ajuta autoritățile iordaniene să-și îmbunătățească sistemele de gestionare a finanțelor publice, iar aceste eforturi se bucură de un sprijin puternic din partea altor donatori.

               În fine, asistența va face obiectul procedurilor de verificare, control și audit aflate în sarcina Comisiei, inclusiv a Oficiului de Luptă Antifraudă (OLAF), și a Curții de Conturi Europene, astfel cum se prevede la articolul 129 din Regulamentul financiar.

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

               ·Linii bugetare existente

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Numărul

                        Dif./Nedif
                           15
                        .

                        din partea țărilor AELS
                           16

                        din partea țărilor candidate
                           17

                        din partea țărilor terțe

                        în sensul articolului 21 alineatul (2) litera (a) din Regulamentul financiar

                        4

                        01 03 02

                        Asistență macrofinanciară

                        Dif.

                        NU

                        NU

                        NU

                        NU

                        4

                        01 03 06

                        Provizionarea Fondului de garantare

                        Nedif.

                        NU

                        NU

                        NU

                        NU

               01 03 06 – Conform propunerii Comisie, Fondul de garantare pentru acțiuni externe va fi provizionat în conformitate cu regulamentul privind fondul,
                  18
                utilizându-se fondurile aferente liniei bugetare 01 03 06 („Provizionarea Fondului de garantare”), la o rată de 9 % din totalul pasivelor restante. Suma provizionului se calculează la începutul anului „n” ca diferența dintre suma țintă și activele nete ale fondului la finalul anului „n-1”. Această sumă a provizionului este introdusă în anul „n” în proiectul de buget pentru anul „n+1” și este plătită efectiv într-o singură tranzacție la începutul anului „n+1” din linia bugetară „Provizionarea Fondului de garantare” (linia bugetară 01 03 06). Prin urmare, un procent de 9 % din suma plătită efectiv se va lua în considerare în suma țintă la sfârșitul anului „n-1” pentru calcularea provizionării fondului.

               N.B. În conformitate cu noul CFM, va exista o nouă nomenclatură bugetară, care nu a fost încă adoptată. Prin urmare, impactul bugetar după 2020 se va încadra în noile linii bugetare.

               3.2.Impactul financiar estimat al propunerii asupra creditelor

               3.2.1.Sinteza impactului estimat asupra creditelor operaționale

               –◻
                     Propunerea/inițiativa implică utilizarea de credite operaționale, conform explicațiilor de mai jos:

               milioane EUR (cu trei zecimale)

                        Rubrica din cadrul financiar
                         multianual

                        4

                        UE ca partener global

                        DG: ECFIN

                        2019

                        2020

                        2021

                        2022

                        2023

                        TOTAL

                        • Credite operaționale
                           19

                        Linia bugetară 01 03 06 Provizionarea Fondului de garantare

                        Angajamente

                        (1)

                        27

                        18

                        45

                        Plăți

                        (2)

                        27

                        18

                        45

                        Linia bugetară 01 03 02 Asistență macrofinanciară (evaluare operațională și evaluare ex post)

                        Angajamente

                        (3)

                        0,07

                        0,15

                        0,22

                        Plăți

                        (4)

                        0,07

                        0,15

                        0,22

                        Credite cu caracter administrativ finanțate din bugetul unor programe specifice
                           20

                        Angajamente = Plăți

                        (5)

                        -

                        TOTAL credite
                        la RUBRICA 4
                           din cadrul financiar multianual

                        Angajamente

                        =1+3

                        0,07

                        27

                        18,15

                        45,22

                        Plăți

                        =2+4

                        0,07

                        27

                        18,15

                        45,22

                        Rubrica din cadrul financiar
                        multianual

                        5

                        „Cheltuieli administrative”

               milioane EUR (cu trei zecimale)

                        2019

                        2020

                        2021

                        2022

                        2023

                        TOTAL

                        DG: ECFIN

                        •Resurse umane

                        0,030

                        0,064

                        0,038

                        0,002

                        0,023

                        0,157

                        •Alte cheltuieli administrative

                        0,010

                        0,020

                        0,010

                        0,040

                        TOTAL pentru DG ECFIN

                        Credite

                        0,040

                        0,084

                        0,048

                        0,002

                        0,023

                        0,197

                        TOTAL credite
                        la RUBRICA 5
                           din cadrul financiar multianual

                        (Total angajamente = Total plăți)

                        0,040

                        0,084

                        0,048

                        0,002

                        0,023

                        0,197

               milioane EUR (cu trei zecimale)

                        2019

                        2020

                        2021

                        2022

                        2023

                        TOTAL

                        TOTAL credite
                        la RUBRICILE 1-5
                           din cadrul financiar multianual

                        Angajamente

                        0,040

                        0,154

                        0,048

                        27,002

                        18,173

                        45,417

                        Plăți

                        0,040

                        0,154

                        0,048

                        27,002

                        18,173

                        45,417

               3.2.2.Realizările preconizate finanțate din credite operaționale

               Credite de angajament în milioane EUR (cu trei zecimale)

                        A se indica obiectivele și realizările

                        ⇩

                        Anul
                        2019

                        Anul
                        2020

                        Anul
                        2021

                        Anul
                        2022

                        Anul
                           2023

                        TOTAL

                        REALIZĂRI

                        Tip
                           21

                        Costuri medii

                        Nu

                        Costuri

                        Nu

                        Costuri

                        Nu

                        Costuri

                        Nu

                        Costuri

                        Nu

                        Costuri

                        Total nr.

                        Costuri totale

                        OBIECTIVUL SPECIFIC NR. 1
                           22
                        …

                        - Realizare

                        Evaluare operațională

                        1

                        0,070

                        1

                        0,070

                        - Realizare

                        Provizionarea Fondului de garantare

                        2

                        27

                        1

                        18

                        3

                        45

                        - Realizare

                        Evaluare ex post

                        1

                        0,150

                        1

                        0,150

                        Subtotal pentru obiectivul specific nr. 1

                        1

                        0,070

                        2

                        27

                        2

                        18,150

                        5

                        45,22

                        TOTALURI

                        1

                        0,070

                        2

                        27

                        2

                        18,150

                        5

                        45,22

               3.2.3.Sinteza impactului estimat asupra creditelor administrative

               –◻
                     Propunerea/inițiativa implică utilizarea de credite cu caracter administrativ, conform explicațiilor de mai jos:

               milioane EUR (cu trei zecimale)

                        Anul
                        2019

                        Anul
                        2020

                        Anul
                        2021

                        Anul
                        2022

                        Anul
                            2023

                        TOTAL

                        RUBRICA 5
                        din cadrul financiar multianual

                        Resurse umane

                        0,030

                        0,064

                        0,038

                        0,002

                        0,023

                        0,157

                        Alte cheltuieli administrative

                        0,010

                        0,020

                        0,010

                        0,040

                        Subtotal RUBRICA 5
                        din cadrul financiar multianual

                        0,040

                        0,084

                        0,048

                        0,002

                        0,023

                        0,197

                        În afara RUBRICII 5
                           23

                        din cadrul financiar multianual

                        Resurse umane

                        Alte cheltuieli
                        cu caracter administrativ

                        Subtotal În afara RUBRICII 5
                        din cadrul financiar multianual

                        TOTAL

                        0,040

                        0,084

                        0,048

                        0,002

                        0,023

                        0,197

               Necesarul de credite pentru resursele umane și pentru alte cheltuieli cu caracter administrativ va fi acoperit de creditele direcției generale (DG) respective care sunt deja alocate pentru gestionarea acțiunii și/sau au fost redistribuite intern în cadrul DG-ului respectiv, completate, după caz, cu resurse suplimentare care ar putea fi alocate DG-ului care gestionează acțiunea în cadrul procedurii anuale de alocare și ținând seama de constrângerile bugetare.

               3.2.3.1.Necesarul de resurse umane estimat

               –◻
                     Propunerea/inițiativa implică utilizarea de resurse umane, conform explicațiilor de mai jos:

               Estimări în echivalent normă întreagă

                        ·

                        Anul
                        2019

                        Anul
                        2020

                        Anul 2021

                        Anul 2022

                        Anul 2023

                        • Posturi din schema de personal (funcționari și agenți temporari)

                        XX 01 01 01 (la sediu și în reprezentanțele Comisiei)

                        0,10

                        0,25

                        0,15

                        0,01

                        0,01

                        XX 01 01 02 (Delegații)

                        XX 01 05 01/11/21 (cercetare indirectă)

                        10 01 05 01/11 (cercetare directă)

                        •Personal extern (în echivalent normă întreagă: ENI)
                           24

                        XX 01 02 01 (AC, END, INT din „pachetul global”)

                        0,20

                        0,35

                        0,20

                        0,01

                        0,01

                        XX 01 02 02 (AC, AL, END, INT și JPD în delegații)

                        XX 01 04 yy
                           25

                        ·- la sediu

                        ·

                        ·

                        ·- în delegații

                        XX 01 05 02/12/22 (AC, END, INT – cercetare indirectă)

                        10 01 05 02/12 (AC, END, INT – cercetare directă)

                        Alte linii bugetare (a se preciza)

                        TOTAL

                        0,30

                        0,60

                        0,35

                        0,02

                        0,20

               XX este domeniul de politică sau titlul din buget în cauză.

               Necesarul de resurse umane va fi asigurat din efectivele de personal ale Direcției Generale în cauză alocate deja pentru gestionarea acțiunii și/sau realocate intern în cadrul Direcției Generale, completate, după caz, prin resurse suplimentare ce ar putea fi alocate Direcției Generale care gestionează acțiunea în cadrul procedurii de alocare anuală și în lumina constrângerilor bugetare.

               Descrierea sarcinilor care trebuie executate:

                        Funcționari și personal temporar

                        Directorul Direcției D: supraveghează și gestionează operațiunea, asigură legătura cu Consiliul și cu Parlamentul pentru adoptarea deciziei și aprobarea memorandumului de înțelegere (MoU), negociază MoU cu autoritățile din țara beneficiară, analizează rapoarte, conduce misiuni și evaluează progresele înregistrate în ceea ce privește respectarea condițiilor de acordare a asistenței.

                        Șeful de unitate/Șeful de unitate adjunct al Direcției D: acordă asistență directorului în gestionarea operațiunii, în asigurarea legăturii cu Consiliul și cu Parlamentul pentru adoptarea deciziei și aprobarea MoU, în negocierea MoU și a acordului de împrumut cu autoritățile din țara beneficiară (împreună cu Direcția L), în analizarea rapoartelor și evaluarea progreselor înregistrate în ceea ce privește respectarea condițiilor de acordare a asistenței.

                        Analiștii de date economice din Sectorul AMF (Direcția D): pregătesc decizia și MoU, stabilesc legături cu autoritățile și cu IFI, desfășoară misiuni de evaluare, pregătesc rapoarte ale serviciilor Comisiei și proceduri ale Comisiei legate de gestionarea asistenței, stabilesc legături cu experți externi pentru evaluarea operațională și evaluarea ex post.

                        Direcția L (Unitățile L1, L2 și L3, sub supravegherea directorului): Pregătește Acordul privind planul de împrumut, îl negociază cu autoritățile din țara beneficiară și îl prezintă spre aprobare serviciilor competente ale Comisiei și spre semnare ambelor părți. Urmărește intrarea în vigoare a Acordului privind planul de împrumut. Pregătește decizia (deciziile) Comisiei cu privire la operațiune (operațiunile) de împrumut, asigură urmărirea subsecventă a depunerii cererii (cererilor) de fonduri, selectează băncile, pregătește și execută operațiunea (operațiunile) de finanțare și eliberează fondurile pentru țara beneficiară. Desfășoară activități administrative pentru a asigura urmărirea subsecventă a rambursării împrumutului (împrumuturilor). Pregătește rapoartele corespunzătoare cu privire la aceste activități.

                        Personalul extern

               3.2.4.Compatibilitatea cu cadrul financiar multianual actual

               Propunerea/inițiativa:

               –◻
                     poate fi finanțată integral prin realocarea creditelor în cadrul rubricii relevante din cadrul financiar multianual (CFM).

               3.2.5.Contribuțiile terților

               Propunerea/inițiativa:

               –◻
                     nu prevede cofinanțare din partea terților

               3.3.Impactul estimat asupra veniturilor

               –◻
                     Propunerea/inițiativa nu are impact financiar asupra veniturilor.

                     (1)

                        JO L 341, 18.12.2013, p. 4-9

                     (2)

                        JO L 352, 23.12.2016, p. 18–25.

                     (3)

                        JO L 341, 18.12.2013, p. 4.

                     (4)

                        Evaluarea ex post este disponibilă la adresa:
                  https://ec.europa.eu/info/evaluation-reports-economic-and-financial-affairs-policies-and-spending-activities/ex-post-evaluation-mfa-operations-jordan_en

                     (5)

                        În conformitate cu următorul CFM, va exista o nouă nomenclatură bugetară, care nu este încă adoptată. Prin urmare, provizionarea va fi efectuată de la noua linie relevantă în linia bugetară 01 03 06.

                     (6)

                        Decizia (UE) 2016/2371 a Parlamentului European și a Consiliului din 14 decembrie 2016 de acordare a unei noi asistențe macrofinanciare pentru Regatul Hașemit al Iordaniei (JO L 352, 23.12.2016, p. 18-25).

                     (7)

                        Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

                     (8)

                        Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

                     (9)

                        Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe, JO L 145, 10.6.2009, p. 10.

                     (10)

                        Regulamentul (UE, Euratom) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 966/2012 al Consiliului (JO L 193, 30.07.2018, p. 1).

                     (11)

                        Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1).

                     (12)

                        Regulamentul (CE, Euratom) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

                     (13)

                        Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

                     (14)

                        Explicații detaliate privind modurile de gestiune, precum și trimiterile la Regulamentul financiar sunt disponibile pe site-ul BudgWeb:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (15)

                        Dif. = credite diferențiate / Nedif. = credite nediferențiate.

                     (16)

                        AELS: Asociația Europeană a Liberului Schimb.

                     (17)

                        Țările candidate și, după caz, candidații potențiali din Balcanii de Vest.

                     (18)

                        Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe, JO L 145, 10.6.2009, p. 10.

                     (19)

                        În conformitate cu nomenclatura bugetară oficială actuală. Începând cu 2021, impactul bugetar se va încadra în noile linii bugetare din următorul CFM.

                     (20)

                        Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (21)

                        Realizările se referă la produsele și serviciile care vor fi furnizate (de ex.: numărul de schimburi de studenți finanțate, numărul de km de străzi construiți etc.).

                     (22)

                        Conform descrierii de la punctul 1.4.2. „Obiectiv(e) specific(e)…”

                     (23)

                        Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (24)

                        AC= agent contractual; AL= agent local; END = expert național detașat; INT = personal pus la dispoziție de agenții de muncă temporară; JPD = tânăr profesionist în delegații.

                     (25)

                        Subplafonul pentru personal extern acoperit din creditele operaționale (fostele linii „BA”).